116 



III. 



Til at give en sammenhængende Fremstilling af Avicennas 

 Lære om Sjælen besidde vi i disse tre her beskrevne Afhand- 

 linger et rigeligt Materiale, og jeg tvivler om, at vi ville erholde 

 nye Synspunkter, selv om vi senere komme til at lære at kjende 

 flere lignende; de ere uden Tvivl de vigtigste af hans Skrifter 

 i denne Retning, og han ynder meget at gjentage sig selv. At 

 udkaste et harmonisk Billede af denne ejendommelige Forfatters 

 Filosofi og Aandsvirksomhed hører derimod til de vanskeligste 

 Opgaver og bør passende udsættes, indtil et langt større Ma- 

 teriale har staaet til vor Raadighed. Vi se af det her forelig- 

 gende , at han i adskillige væsentlige Punkter fjerner sig fra 

 Islams religiøse Standpunkt, men at det dog til enhver Tid er 

 hans Bestræbelse at forsone dette med hans filosofiske An- 

 skuelse. Vi have allerede tidligere M berørt de arabiske Peri- 

 patetikeres ejendommelige Forsøg paa at hævde ad filosofisk 

 Vej Islams Lære om Guds absolute Enhed, ved at lade Verden 

 fremstaa ikke som skabt umiddelbart af dette højeste Væsen, 

 men ved en saakaldet Selvreflexion af det fra hint Væsen ud- 

 sprungne Fornuftprincip, der som deriveret fra det højeste er 

 i Stand til at frembringe de efter Materiens Beskaffenhed for- 

 skjelligartede Sfærelegemer med deres Bevægelsesbaner og Sjæle, 

 indtil vi naa vor sublunariske Verden med en Materie, frem- 

 staaet af Elementblanding. Guds Forsyn, der henføres under 

 Begrebet Alvidenhed, omfatter af samme Grund kun det totale, 

 ikke det partikulære i vore jordiske Forhold, hvad der har givet 

 Anledning til det bekjendte Udtryk, at dets Virksomhed kun 

 strækker sig ud over de aandelige Sfærer, men ikke naar vor 

 Verden. Koranens Lære om Paradis og Helvede reduceres til 

 billedlige Udtryk og Fantasifrembringelser, der aldrig kunne 



*) s. Conespondance du pliilosophe soufi hm Sab'in avec rempereiir Fré- 

 déric II de flohcnslaufen , Paris 1880, p. 18 sulv. og .lourn. Asial. 1879, 

 II, p. 367 suiv. 



